OpenLLM-France/wikimedia huggingface dataset:
# Bandasko greba

Bandasko grebak 1966ko azaroaren 30etik hurrengo urteko maiatzaren 20ra arte iraun zuen, frankismo garaiko luzeena izanik.
Orduko "Laminaciones de Bandas en Frío Echévarri" enpresak 960 langile zituen eta produktibitate-sariak gutxitu eta lan-erritmoa handitu zizkietenean greba aldarrikatu zuten. 800 langile baino gehiagok itxialdi eta manifestaldietan parte egin zuten. Enpresak, berriz, greba-hausleak ekarri, mediku-estaldura kendu (mediko boluntariok ordezkatua) eta enpresarenak zen langileen bere etxeetatik kaleratzeko mehatxua egin zien. Elkartasuna Euskal Herri osotik zabaldu zen, baita Espainiara ere, eta Eliza Katolikoa eta unibertsitateko ikasleek protestan parte hartu zuten. Langile Komisioek greba babestu zuten, zenbait etakideen laguntza ere izanik.
1967ko apirilaren 4an izugarrizko manifestaldia egin zuten Bilbon, beste enpresen elkartasuna zuena. Francok, egoera esku artetik ihes egiten ari ziolakoan, salbuespen egoera dekretatu zuen. Grebalariak atxilotu eta erbesteratu ondoren, maiatzaren 20an langile-batzordeak greba bertan behera utzi zuten. Langileek enpresari berriro hartzeko eskaera egin behar izan zioten.

## Erreferentziak

* ↑ https://www.argia.eus/efemerideen-kanala/etxebarriko-laminacion-de-bandas-lantegiko-900-langileek-163-eguneko-greba-gogorra-hasi-zuten-francoren-garaian-egindako-luzeena
* ↑ «La huelga obrera que desafió a Franco durante seis meses» ABC 2012-03-28.
* ↑ Idigoras, Jon. (2000). El hijo de Juanita Gerrikabeitia. Txalaparta, 159 or. ISBN 9788481361490..
* ↑ Itzaina, Xabier. (2007ko martxoa-apirila). «Sinestun metodikoak. Eliz mugimenduak eta gizartea 50eko hamarkadan» Jakin (159): 72..
* ↑ «Apaiz presoen kartzela berezia» Berria 2011-12-22.
* ↑ «Txutxo Abrisketa: «Nire barnean Euskal Herrian biziko naiz beti»» Berria 2008-06-08.
* ↑ «Suspensión de tres artículos del Fueros de los Españoles en Vizcaya» ABC 1967/04/22.

## Kanpo estekak

* Datuak: Q21712231
# Bird (2024ko filma)

Bird 2024ko Andrea Arnold ingeles zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Bailey 12 urteko gaztea da. Kenten bizi da bere aita Bugekin eta anaia nagusi Hunterrekin. Hirurak bizi dira grafitiz betetako etxe batean, baina sekula ez daude bakarrik. Izan ere, Bugen lagunentzat haien bigarren etxea dirudi, eta, festak egiten ari ez direnean, aitak erosi duen apoak haluzinogenoa den substantzia isur dezan saiatzen ari dira. Baileyk bere gela dauka, anaiarekin partekatzen duena, baina apenas du intimitaterik, eta arraroa da aitarekin soilik egon daitekeen unea. Bailey jendez inguratuta bizi da, baina haurtzarotik nerabezarorako trantsizioan bakarrik dago. Oraindik ere haur bat da, baina erantzukizunez beteriko bizitza bat egokitu zaio, eta haurrak diruditen helduen artean helduegia den haurra da Bailey. Egun batean, Bird izeneko pertsonaia bitxi batekin topo egingo du Baileyk; gona bat eta motxila jantzirik, hitz egiteko era lasaia du, ia inuzentea, eta bere gurasoen bila dabilela esango dio neskari. Birdek ez du Baileyren ingurukoen antzik, eta gazteari ordura arte ezagutu ez duen zaintza eskainiko dio.

## Aktoreak

* Barry Keoghan: Bug
* Franz Rogowski: Bird
* Nykiya Adams: Bailey
* Jason Buda: Hunter
* Frankie Box: Kailey
* Jasmine Jobson: Peyton
* Joanne Matthews: Debs
* James Nelson-Joyce: Skate
* Sarah Beth Harber: Dionneren ama

## Erreferentziak

* ↑ «Errealitate berri baten bila» Berria 2024-11-27 CC BY-SA 4.0 lizentziapean.

## Kanpo estekak

* Datuak: Q120188885
* Multimedia: Bird (2024 film) / Q120188885
# Goitisolo

Goitisolo edo Goitisoloalde Bakio udalerriko auzoa da.

## Demografia

* Goitisoloko biztanleria

## Erreferentzia

* ↑ Euskal Herriko leku (2017-04-04) Toponimiaː Bakio, Euskaltzaindia.

## Ikus, gainera

* Bakio

## Kanpo estekak

* Datuak: Q12258619
# Urkitzaur

Urkitzaur edo Urkitzaurrealde Bakio udalerriko auzoa da.

## Demografia

* Urkitzaurko biztanleria

## Erreferentzia

* ↑ Euskal Herriko leku (2017-04-04) Toponimiaː Bakio, Euskaltzaindia.

## Ikus, gainera

* Bakio

## Kanpo estekak

* Datuak: Q12268674
# 1609
## Gertaerak

* Uztailaren 27an: Paulo V.a Aita Santuak Inazio Loiolakoa dohatsu aitortu zuen.

### Arte eta kultura

* Meskita Urdina eraikitzen hasi zen Istanbulen, Mehmet Ağa arkitektoaren agindupean, Ahmed I.aren sultanaldian. 1616an amaitu zen.

### Zientzia eta teknologia

* Johannes Keplerrek planeten mugimenduei buruzko lehenengo bi arauak argitaratu zituen.
* Azaroaren 30a – Ilargia teleskopio bidez behatu zuen Galileo Galileik lehen aldiz. Gertaera astronomia modernoaren abiapuntutzat jotzen da.

### Kirolak
## Jaiotzak

* Otsailaren 10a – John Suckling, ingeles poeta (h. 1642).
* Martxoaren 22a – Joan II.a Kasimiro Poloniakoa, Polonia-Lituaniako Mankomunitateko erregea (h. 1672).
* Martxoaren 18a – Frederiko III.a Danimarkakoa, Danimarkako eta Norvegiako erregea (h. 1670).
* Martxoaren 23a – Giovanni Benedetto Castiglione, il Grechetto, italiar margolaria eta grabatzailea (h. 1664).
* Uztailaren 28 inguruan – Judith Leyster, Herbehereetako Urrezko Aroko margolaria (h. 1660).
* Abuztuaren 19a – Jean Rotrou, frantziar poeta (h. 1650).
* Abuztuaren 25a – Giovanni Battista Salvi da Sassoferrato, italiar margolaria (h. 1685).
* Abuztuaren 30a – Artus Quellinus Zaharra, flandriar eskultorea, barroko garaiko Hego Herbehereetako eskultore adierazgarrienetakoa (h. 1668).
* Urriaren 5a – Paul Fleming, alemaniar poeta (h. 1640).
* Urriaren 8a – John Clarke, ingeles fisikaria (h. 1676).
* Azaroaren 25a – Henriketa Maria Frantziakoa, Frantzia eta Nafarroako infanta eta Ingalaterrako erregina ezkontidea (h. 1669).
* Abenduaren 30a – Ana Maria Brandeburgo Bayreuthekoa, alemaniar noblea (h. 1680).
* Iñigo Belandia, Nafarroako erregeordea (h. 1684).
* Juan Etxeberri, gipuzkoar ontzigile eta marinela (h. 1662).
* Salomon Koninck, herbehereetar margolaria eta grabatzailea (h. 1656).

## Heriotzak

* Otsailaren 17a – Fernando I.a Medici, Toskanako Duke Handia (j. 1549).
* Martxoaren 9a – William Warner, ingeles poeta.
* Apirilaren 4a – Carolus Clusius, flandriar botanikaria (j. 1526).
* Maiatzaren 15a – Giovanni Croce, italiar musikagilea (j. 1557).
* Ekainaren 30a – Matias Mares, frantziar inprimatzailea.
* Uztailaren 15a – Annibale Carracci, italiar margolaria (j. 1560).
* Uztailaren 20a – Federico Zuccari, italiar margolaria (j. 1543).
* Urriaren 1a – Gianmatteo Asola, italiar musikagilea.
* Abenduaren 4a – Alexander Hume, eskoziar poeta (j. 1560).
* Maria Zozaia, Oieregiko emakumea, sorgina zelakoan hila (j. 1530).
* Barnabe Barnes, ingeles poeta (j. 1568).
* Celio Malespini, pizkundeko abenturazale, idazle eta itzultzaila (j. 1531).
* Elizabeth Cooke, ingeles aitoren alaba (j. 1528).

## Kanpo estekak

* Datuak: Q6762
* Multimedia: 1609 / Q6762
# Zubiaur (Bakio)

Zubiaur edo Zubiaurrealde Bakio udalerriko auzo bat da.

## Demografia

* Zubiaurko biztanleria

## Erreferentzia

* ↑ Euskal Herriko leku (2017-04-04) Toponimiaː Bakio, Euskaltzaindia.

## Kanpo estekak

* Datuak: Q12269455
# En attendant la nuit

En attendant la nuit 2023ko Céline Rouzet frantziar zinema zuzendariaren drama fantastikoa da.

## Sinopsia

Oharra: Atal honek istorio osoa edo amaiera argitzen du.
Philémon ez da besteak bezalako nerabea. Familiarekin kanpoaldeko auzo lasai batera joan da bizitzera, eta integratzeko ahalegin guztiak egiten saiatuko da. Auzokide Camilarekin maitemintzean, ordea, zaila egingo zaiobere ezberdintasun nabariak ezkutatzen jarraitzea.

## Aktoreak

* Mathias Legoût Hammond : Philémon Féral
* Céleste Brunnquell : Camila Berthier
* Élodie Bouchez : Laurence Féral
* Jean-Charles Clichet : Georges Féral
* Anne Benoît : Hélène Noisy
* Louis Peres : Charles
* Angèle Metzger : Clémence
* Bakary Diombera : Simon
* Noah Lazhar : Charlesen laguna

## Erreferentziak

* ↑ «Errealitate berri baten bila» Berria 2024-11-27 CC BY-SA 4.0 lizentziapean.

## Kanpo estekak

* Datuak: Q126126338
# Silo (telesaila)

    Artikulu hau telesailari buruzkoa da; beste esanahietarako, ikus «Silo (argipena)».
Silo estatubatuar zientzia-fikziozko telesail distopikoa da, Graham Yostek Apple TV+erako sortua.

## Sinopsia

Oharra: Atal honek istorio osoa edo amaiera argitzen du.
Lur planetan 10.000 pertsona inguru geratzen dira soilik bizirik eta guztiak lurpean sortu duten komunitate edo hiri moduko batean bizi dira, ehunka solairu dituen silo batean. Kanpoalde kaltegarri eta hilgarritik babesteko helburuz hartu dute erabaki hori; kanpoko ingurunea toxikoa da giza bizitzarako. Silo horretako pertsonak arauz betetako gizarte batean bizi dira, baina arau horiek eurak babesteko sortuak diren sinesmena ezarri da. Gainera, jaiotza neurri zorrotzen menpe bizi dira, baimen berezi bati esker soilik izan ditzakete haurrak. Gizarte horren memoria kolektiboa duela 140 urte ezabatu zen; liburuak erre eta artxiboak konfiskatu zituzten. Erabat debekatuta dago erlikiak izatea, eta iraganari buruz zerbait jakin nahi izanez gero, erbesteratzeko arriskua dago. Siloaren barruan apenas dagoen kriminalitaterik: bakea, hein handi batean, mantendu egiten da. Bizitza osasungarria den arren, gezurrak ezingo dira lurperatu: gizartean ezarri den pentsamendu hori sinestea ala ez izango da seriearen gakoa.

## Aktoreak

* Rebecca Ferguson: Juliette Nichols.
* Rashida Jones: Allison Becker.
* David Oyelowo: Holston Becker.
* Tim Robbins: Bernard Holland.
* Common: Robert Sims.
* Harriet Walter: Martha Walker.
* Avi Nash: Lukas.
* Iain Glen: Dr. Pete Nichols.
* Geraldine James: Ruth Jahns alkatea.
* Will Patton: Marnes.
* Ferdinand Kingsley: George Wilkins.

## Erreferentziak

* ↑ «Katebegi hauskorrak» Berria 2024-11-29 CC BY-SA 4.0 lizentziapean.

## Kanpo estekak

* Datuak: Q108456738
# San Luisen Ehun Mila Semeak

San Luisen Ehun Mila Semeak, (Frantzian, Expédition d'Espagne bezala ezaguna) 1823ko apirilaren 7an, Luis Borboikoa, Angulemako dukea gidari zela, Espainiako erregetza konstituzionala eraitsi eta absolutismoa berriro ezartzeko asmoz, Bidasoko muga zeharkatu zuten osteei jarri zitzaien izena da.
60.000 gizonek osatzen zituzten frantses osteak, eta beste 35.000 gizon altxatu ziren liberalen aurka Espainiako estatuan. Apirilaren 9an Donostia inguratu zuten frantses osteek eta egun berean Espainiako eta Indietako behin-behineko gobernu absolutistak, Oiartzunen bildurik, baliorik gabe utzi zituen kargu konstituzional guztiak eta indarrean jarri zituen 1820ko iraultza liberalaren aurreko erakunde guztiak, Hego Euskal Herriko foruak barne.
Gipuzkoan, Gaspar Jauregi Artzaia gerrillari liberalak, aurre egin zien frantsesei, baina etsi egin behar izan zuen absolutisten erasoei ezin erantzunik. Nafarroan armada absolutista eratu bazen ere, Iruñeko hiria militar konstituzionalen esku geratu zen. Iruñeko setioa sei hilabetez luzatu zen ia, eta irailaren 16an errenditu zen. Absolutistek Bilbo hartu zuten.
Espainiako estatuan, Katalunia izan zen absolutistei denbora luzeagoan aurre egin zien herria. Francisco Espoz Mina nafar militar liberala zen bertako Jeneral Gorena eta azaroko lehen egunetara arte ez zen errenditu hura. Irailaren 30ean Fernando VII.a erregeari bere lagun frantsesengana joaten utzi zioten gorte konstituzionalek, Cádizen zegoela, Trocaderoko fuertean eta horrekin bukaera eman zitzaion Erregezaleen matxinadari. Erregeak ez zuen, ordea, hitza bete eta liberalak zigorrik gabe utziko zituela agindu bazuen ere, absolutismoa ezarri zenean neurri bereziak hartu ziren buruzagi liberalen aurka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1450594
* Multimedia: Hundred Thousand Sons of Saint Louis / Q1450594
# Los años nuevos

Los años nuevos hispano-frantziar telesail labur dramatikoa da, Rodrigo Sorogoyenek, Sara Canok eta Paula Fabrak Movistar Plus+ eta Arte kateentzat egina.

## Sinopsia

Oharra: Atal honek istorio osoa edo amaiera argitzen du.
Anak 30 urte beteko ditu Urteberri egunean: pisu partekatu batean bizi da, ez du bere lana gustuko eta lagunak maiz aldatzen ditu. Oscarrek, berriz, ordu batzuk lehenago beteko ditu 30ak, Urtezahar egunean: medikua da, lagun nahiko leialak ditu eta bikote harreman nahiko ezegonkorra. Biek 30 urte beteko dituzten egunean, elkar ezagutu, maitemindu eta hamar urte iraungo duen harremana hasiko dute.

## Pertsonaiak

* Iria del Río: Ana
* Francesco Carril: Óscar

## Erreferentziak

* ↑ «Tarteka samurra, bestetan mingarria, une oro liluragarria» Berria 2024-11-30 CC BY-SA 4.0 lizentziapean.

## Kanpo estekak

* Datuak: Q130570783
# Gabonzahar

Gabonzaharra, gabonzahar-gaua edota urtezahar-gaua urteko azken gaua da. Mundu zabalean jai-giroan ospatu ohi den gaua. Biharamunean, urte berrian ia, Urteberri-eguna ospatzen da.

## Gabonzaharreko ospakizunak Euskal Herrian

* Gabonzahar-gauean oturuntza egin ohi da gaueko 12ak baino lehen. Gaueko 12ak jotzean, Hego Euskal Herrian hamabi mahats-ale jan ohi ditu jendeak, banan banan eta irratiz edo telebistaz igortzen diren kanpai-kolpeak jarraituz;
* urtezahar egunean ugari dira Euskal Herrian zehar ospatzen diren San Silvestre lasterketak;
* urteberri egunean ohizkoak dira mendizaleek egiten dituzten igoerak: besteak beste Adarra mendira Gipuzkoan, Gorbeiara Bizkaian eta Zaldiaranera Araban.
* Iruñean, Getxon eta Trintxerpen, ohikoa da jai giroan kalera mozorroturik ateratzea.
* Beran, haurrak urtezahar egunean "glin-glanka" ateratzen dira, "glin-glan, glin-glan, duenak ez duenari eman" abestuz etxez etxe. Helduek, beriz, Diostesalbeka egiten dute.
* Urdiainen urarekin ospatzen da urte berriaren etorrera. Herritarrak iturriaren inguruan bildu eta pitxarrekin banatzen dute.

## Ikus gainera

* Gabon Zahar azoka, Elgoibarren ospatzen dena.

## Erreferentziak

* 1 2 Urteari amaiera emateko nahi adina aukera izango da gaur gur bazterretan, www.gara.net. 2008-12-31.

## Kanpo estekak

* Datuak: Q11269
* Multimedia: New Year's Eve / Q11269
# Santa Luzia eguna

    Artikulu hau abenduaren 13an ospatzen jaiari buruzkoa da; Zumarragako eta Urretxuko azoka gaitzat duena beste hau da: «Santa Luzia azoka»
Santa Luzia eguna abenduaren 13an Luzia Sirakusakoaren omenez ospatzen den jaia da, bereziki Italian eta Eskandinavian. Euskal Herrian ere biziki ospatzen da: ohikoa da emakumeen lagun-taldeak egun horretan bildu eta elkarrekin afaltzea eta Zumarragan eta Urretxun Santa Luzia azoka egiten da egun horretan. Italina, haurrei opariak ekartzen dizkien pertsonaia da. Eskandinavian, ohikoa da neska gazteek desfilea egitea kandelak eskuetan; Luzia irudikatzen duen neska bat ere aukeratzen da, kandelak buruan eramango dituena, kondairaren arabera Luzia Sirakusakoak kandelak eramaten baitzituen buruan Erromako katakonbetan zehar kristau jazarriak gidatzeko. Errealitatearekin zehatz mehatz bat ez badatorren arren, egun horretan egunak luzatzen hasten direla uste izan da tradizioan.

## Kanpo estekak

* Datuak: Q883628
* Multimedia: Saint Lucy's Day / Q883628
# Gibelortzagako San Pelaio

Gibelorratzagako San Pelaio Bakio udalerriko auzo bat da.

## Demografia

* Gibelorratzagako San Pelaioko biztanleria

## Kanpo estekak

* Datuak: Q12258482
# Kuchyňa

Kuchyňa Eslovakiako udalerri bat da, Malackyko barrutian kokatuta. 45,13 km²ko azalera du eta 1702 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1023448
* Multimedia: Kuchyňa / Q1023448
# Errekatxo

Errekatxo Bizkaiko mendebaldeko Barakaldo hiriko auzo bat da. Hiri horretako Errekaortu-Kareagako barrutia (7.a) osatzen du, Errekaortu eta Kareaga auzoekin batera.

## Izena

2011 arte, Errekatxo, Mespelerreka eta Mendierreka izenak erabili ziren auzo honen euskal izentzat. Mespelerreka izena Barakaldoko Burtzeña auzoko monasterioaren 1438. urteko dokumentu batean aipatzen da, baina badirudi beste toki baten izena dela. Mendierreka izena badirudi Antonio Trueba idazleak asmatu zuela, eta bereziki La cruz más santa (1888) eleberrian eman zion zabalkundea. Errekatxo izena 1919. urtean daude dokumentatuta lehen aldiz, auzo honetako lehenengo batzokia sortu zenean erabili baitzen; eta 1970eko hamarkadan, euskararen erabilera publikoaren aurkako errepresioa arindu zenean, auzotarrek izen horren alde egin zuten.
Errekatxo onartu zuen auzoaren euskal izentzat Euskaltzaindiak 2010ean. Eta 2011n, auzoaren euskal izen ofiziala bihurtu zen.

## Demografia

* Errekatxoko biztanleria

## Erreferentziak

* ↑ Euskaltzaindiaren toponimia: Barakaldo
* ↑ S. Llamas, «El Regato ya es también Errekatxo», El Correo, 2011, urtarrilaren 11.
* ↑ «El Regato / Errekatxo», Auñamendi Eusko Entziklopedia.
* 1 2 (Gaztelaniaz) «El Regato es Errekatxo. Errekatxo es El Regato» El Regato - Errekatxo (WordPress bloga) 2013-12-17.

## Ikus, gainera

* Mespelerrekako urtegia
* Barakaldoko Historia eta Ingurumen Interpretaziorako Zentroa

## Kanpo estekak

* Datuak: Q12263490
* Multimedia: Errekatxo/El Regato / Q12263490
# Paleobiology Database

Paleobiology Database (euskaraz: «Paleobiologiako datu-basea») -PBDB- gobernuz kanpoko eta irabazi asmorik gabeko online katalogoa da, animalia, landareen eta mikroorganismoen fosilen banaketari eta sailkapenari buruzko informazioa emateko.
Paleobiologiako ikertzaileen nazioarteko diziplina eta instituzio anitzeko talde batek antolatu zuen eta gaur kudeatzen du. Bere helburua adin geologiko guztietako organismoentzako agerraldi eta datu taxonomiko globalak eskaintzea da. Datu-zerbitzuak ere eskaintzen ditu, datuetara erraz sartzeko tresna analitikoak, bistaratze-softwareak eta mota guztietako aplikazioak garatzeko.

## Erreferentziak

* ↑ «The Paleobiology Database» paleobiodb.org (Noiz kontsultatua: 2024-11-29).

## Kanpo estekak

* The Paleobiology Database. .
* Erabiltzailearen gida deskargagarria
* Datuak: Q17073815
* Espezieak: Paleobiology Database
# Tokiko administrazio unitate

Tokiko administrazio-unitatea (edo UAL) Europako administrazio-tokietako bat ofizialki aipatzeko izena da, Europar Batasunak finkatu dituena. Indarrean dagoen egungo NUTS nomenklatura hori (Estatistikako Lurralde Unitateen Nomenklatura) 2003ko uztailaren 11n onartu zen, eta Europar Batasuneko lurralde ekonomikoaren tokiko azpizatiketa guztiak ofizialki izendatzeko erabiltzen da
Bi UAL maila zehaztu dira.
* UAL maila gorena –UAL 1 maila, antzinako NUTS 4– herrialde hauetan baino ez dago: Finlandia, Grezia, Irlanda, Luxenburgo, Portugal eta Britainia Handia.
* Bigarren UAL mailak –UAL 2 maila, lehengo NUTS 5 maila– EBko 15 estatu kideetako 98.433 udalerri edo unitate baliokide ditu (1991ko egoera).

## UAL 1 eta UAL 2 mailak

| Herrialdea | 1. maila (UAL 1) | 2. maila (UAL 2) |
| Alemania | 539 Verwaltungsgemeinschaften | 13.176 Gemeinden |
| Austria | | 2.381 Gemeinden |
| Belgika | | 581 gemedirenen/komun |
| Zipre | 6 Eparchies | 614 Dimoia, koinotiteak |
| Kroazia | ? | 546 udalerri (općine) |
| Danimarka | | 271 Kommuner |
| Espainia | | 8.108 Municipios |
| Estonia | 15 Maakonnad | 241 Vald, Inn |
| Finlandia | 82 Seutukunnat / Ekonomiska regioner | 446 Kunnat / kommuner |
| Frantzia | 4.039 cantons | 36.568 Communes |
| Grezia | 1.304 Dimoi/Koinotites | 6.130 Demotiko diamerisma/Koinotiko diamerisma |
| Hungaria | 168 (Statisztikai) kistersegek | 3.145 Települések |
| Irlanda | 34 Counties / County Boroughs | 3.440 DEDs/Wards |
| Italia | | 7.960 Comuni |
| Letonia | 33 Rajoni, republikas pilsfrestas | 536 Pilsfrak, novadi, pagasti |
| Lituania | 60 Savivaldybės | 515 Seniūnijos |
| Luxenburgo | 12 kantoi | 100 udalerri |
| Malta | 6 Distretti | 68 Kunsilli Lokali |
| Herbehereak | | 489 Gemeenten |
| Polonia | 379 Powiaty i miasta na prawach powiatu | 2.478 Gminy |
| Portugal | 308 Concelhos - Munizipioak | 3.091 Freguesias |
| Eslovakia | 79 Okresy | 2.928 Obce |
| Eslovenia | 58 Upravne enote | 193 Občine |
| Suedia | | 290 Kommuner |
| Txekiako Errepublika | 77 Okresy | 6.249 Obce |

## Erreferentziak

* ↑ Pour la France le niveau LAU1 correspondrait aux arrondissements, qui concernent tout le territoire, ou aux différents types d'intercommunalité (communautés urbaines, communautés d'agglomération, communautés de communes), qui ne couvrent qu'une partie du territoire. Néanmoins, sur le site de la Commission, c'est le canton qui a été indiqué (au nombre de 4.039). http://ec.europa.eu/eurostat/ramon/nuts/excel_files/FR_LAU_2007.xls
* 1 2 Codes LAU des communes du Grand-Duché de Luxembourg. ..

## Kanpo estekak

* Eurostat Local Administrative Units (herrialde bakoitzeko kodeak)
# Plawniowitz jauregia

Plawniowitz jauregia (polonieraz: Schloss Plawniowitz) Poloniako Pławniowice udalerrian dagoen jauregia eta parke batez osatutako multzoa da, Silesia eskualdean.
1882-1885 artean Franz von Ballestrem alemaniar enpresaburuaten aginduz. Jauregiaz gain, Ama Birjina Sorkundekoari sagaratutako lapera bat ere badago.

## Kanpo estekak

* Datuak: Q2242947
* Multimedia: Pławniowice Palace / Q2242947
# Minahasa (zaldia)

Mibahasa zaldia Indonesiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Minahasa zaldi arraza desagertzeko zorian dago eta abelburu gutxi geratzen da.
Ninahasa zaldia Minahasa herriarekin lotuta agertzen da. Naiz eta eskualde hartan nekazaritza modernizatzen joan den, Minahasa zaldiak paper garrantzitusa dauka oraindik Sulawesi uharteko iparraldean. Tomohon, Manado eta Hegoaldeko Minahasa eskualde eta hirien inguruetan.

## Erreferentziak

* ↑ Morphometric Characterization of Minahasa Horse for Breeding and Conservation Purposes B J Takaendengan, R R Noor, S Adiani . http://journal.ipb.ac.id/index.php/mediapeternakan/article/view/3376

## Kanpo estekak

* Datuak: Q22009317
# Elfriede Jaksch

Elfriede Johanna Therese Jaksch (Riga, 1842ko irailaren 4a – Viena, 1897ko irailaren 18a), Schack von Igar izengoitiaz ere ezaguna, letoniar idazlea izan zen, alemanez idatzi zuena.

## Bizitza

Rigan jaio zen 1842ko irailean. 18 urte zituela, Robert Georg Jaksch (1835-1915) tallinndarrarekin ezkondu zen. Bi alaba izan zituen harekin, Hermine Auguste eta Pauline Marianne. Jakschek asko bidaiatu zuen Europan, Asian eta Afrikan zehar. Bere bidaietan Rudolf Gottschall poeta, Friedrich von Bodenstedt idazlea, Paul Lindau idazlea, Gabriel von Max artista eta beste hainbat pertsona ospetsu ezagutu zituen. 1885ean, Vienara joan zen alabekin bizitzera, eta han literatura-saloi bat antolatu zuen. Oso gaztea zela, Alexandro II.a tsarrak Errusiako Inperioan joputza ezabatzearekin lotutako gertakarien lekuko izan zen. Esperientzia horretan oinarrituta, hiru liburukiko eleberria idatzi zuen, Licht, mehr Licht!, non herriaren askatasun nahia eta autodeterminazio-eskubidea deskribatu zituen. Arreta handia jarri zion gizartearen heziketari, humanismoaren asmo guztiak horren bidez bakarrik lor zitezkeela uste baitzuen. 1897ko irailaren 18an hil zen Vienan.

## Lan hautatuak

* Eine Schweizerreise
* Der Schwur auf dem Oelberg
* Licht, mehr Licht!
* Herzens-Irrlichter
* Pyramide und Oelberg, Erinnerungsblätter an eine Orientreise (1879)

## Erreferentziak

* 1 2 (Alemanez) «Jaksch, Elfriede Johanna Therese (Ps.: Elfriede Schack v. Igar) (1842-1897)» BBLd – Baltisches Biografisches Lexikon digital (Baltische Historische Kommission) (Noiz kontsultatua: 2024-11-30).
* 1 2 3 (Alemanez) Pataky, Sophie. (2014). «Elfriede Jaksch» Lexikon deutscher Frauen der Feder: Vollständiger Neusatz beider Bände in einem Buch. Brasov: Zenodot Verlagsgesellscha, 291 or. (Noiz kontsultatua: 2024-11-30).
* ↑ (Alemanez) Schack von Igar. (2015). Der Schwur auf dem Oelberg. Paderborn: Salzwasser-Verlag GmbH, 1-10 or. (Noiz kontsultatua: 2024-11-30).

## Kanpo estekak

* Datuak: Q19517620